«Кәрзинемдә ниләр бар?»

Балалар бакчасының кечкенәләр төркеме өчен ачык шөгел.

**Музыка янгырый. Балалар залга керәләр.**

**Алып баручы:** Карагыз әле,балалар,минем кәрзинем бар. Анда ниләр барын беләсегез киләме?

Карагыз әле монда

Нәрсә бар кәрзинемдә?

**Кәрзиннән уенчык бака чыгара**.

Ничек бака сикерә?

Ничек итеп сөйләшә?

**Балалар бака булып кычкыралар, сикерәләр.**

**А.Б.** Карагыз эле монда

Нәрсә бар кәрзинемдә?

**Кәрзиннән аю чыгара.**

Анда лап-лап,монда лап-лап,

Аю йөри урман таптап.

**Балалар аю булып йөриләр.**

**А.Б.** Карагыз эле монда

Нәрсә бар кәрзинемдә?

**Кәрзиннән тычкан чыгара.**

Нәни тычкан пи-пи-пи,

монда йөгереп йөри.

**Балалар тычкан булып йөгерәләр.**

**А.Б**. Карагыз эле монда

Нәрсә бар кәрзинемдә?

**Кәрзиннән куян чыгара.**

Озын колак куянкай

Килгән безгә кунакка.

**Балалар куян былып сикерэләр.**

**А.Б**. Карагыз әле монда

Нәрсә бар кәрзинемдә?

**Кәрзиннән әтәч чыгара.**

Карагыз нинди әтәч

Башында кызыл кәпәч!

**Балалар әтәч булып йөриләр, “кикрикүк” дип кычкыралар.**

**А.Б.** әтәч артыннан тавыклар йөгерә, ә тавыкларга чебиләр ияргәннәр. “Артта калмыйк”-дип тырышалар,тиз-тиз йөгерешәләр.

Карагыз әле, балалар,монда чебиләрнең башлыклары калган. әйдә, без аларны киик тә, чебиләр булып уйныйк.

Утырыгыз әле, тугәрәк ясап,

Сөйлик әле матур әкият.

Бервакыт, чебиләр йөклап ятканда, таң аткан. ә кояш күренми. Чакырыйк әле кояшны, уятыйк әле аны:

**Бергә**: Кояш чык, чык, чык.

Бөтен дөньяны яктырт.

Битләребезне җылыт,

Кулларыбызны җылыт,

Аякларны да җылыт

Усәрбез без чыныгып.

**А. Б.** Чебиләр кояшны чакырдылыр, ә ул куренми. һавада болытлар йөзә, янында бәләкәй болытлар бар. Болытларны тотыгыз һэм матур җыр сузыгыз.

**Балаларга болытлар өләшенә.**

**А. Б.** Болытларның кәефе булмаган , алар моңсу җыр җырлаган: “ У-у-у-у-у-у”.

Чебиләрне күргән дә шаккаткан: “ О-о-о-о-о”.

Чебиләр күп икән дип куанган һэм шатланып җыр сузган: “ А-а-а-а”.

Чебиләр болыттан: “ Кояшны куүмәдеңме” дип сорамакчы булганнар, җил искән дә,болытны алып киткән.

**Балалар кулларындагы болытка өрәләр. Алып баручы болытларны җыеп ала.**

**А.Б.** Чебиләрем,кояшсыз

Борчылмагыз әле сез.

Шушы юл буйлап барыйк,

Кояшны эзләп табыйк.

**“Чебиләр” жыры.** (Г.Закирова көе һәм сүзләре).

**Песи мияулаган тавыш ишетелә.**

**А.Б.** Нинди тавыш бу, кем кычкыра?

**Балалар** Песи кычкыра.

**А.Б.** Кайда икән ул песи? Чакырыйк әле аны: пес-пес-пес.

**Алып баручы песи маскасы кия.**

**А. Б.** Нинди бәләкәй песи. Узе матур. Узе йөмшак. Аның ашыйсы килгән. Сөт бирик үзенэ. ( **Учларын кушалар ).** Песиләр ничек сөт эчә, күрсәтик эле. **( Телләрен чыгарып ялаган булалар.)**

**“Песи баласы” җыры.**(Л.Хәйретдинова музыкасы)

**А. Б.** Песинен тамагы туйды, уйныйсы килә.

**Песи** Тотам, тотам, чебилэр,

Качыгыз тизрәк миннән.

**Балалар йөгерешеп урындыкларга утыралар**.

**А. Б.** Песидән качтык,болынга чыктык.

Бал кортлары безелди,

Алар чәчәкләр күзли.

**Идәнгә чәчәклэр ыргытыла. Балаларның хәрберсенә бал корты бирелә. Шул бал кортларын чәчәкләргә утырталар.**

**А. Б.** әйдәгез тагын барыйк,

Кояшны эзләп карыйк.

**Керпе тавышы ишетелә.**

**А. Б**. Кем соң монда пырхылдый?

Кем ул качышлы уйный?

**Керпе** :Кем тавышлана монда,

Йөкларга бирми миңа?

**А. Б**. Нинди усал керпе!

Анын куңелен кутәрик,

Бергәләп җырлап алыйк.

**“Кайда безнең кулларыбыз” җыры.**(Ф.Шәймарданова көе һәм сүзләре)

**Керпе :**Бик матур җырладыгыз. Рәхмәт сезгэ балалар. Нишләп йөрисез монда?

**А. Б.** Керпекәй, без кояшны эзлибез. Күрмәдеңме син аны?

**Керпе:** кояш тау артына качкан, шунда йөкыга талган.ә мин бәбиләрем янына ашыгам, сау булыгыз.

**Балалар идәндә яткан кояш янына киләләр.**

**А. Б.** Кояш янына килеп җиттек, тик ул нигәдер моңсу. Ни булды икән ана? Ә, нурлары таралып беткән. әйдәгез, нурларны кояшка эәэктерик.

**Балалар кояшка нурларын тезәләр.**

**А. Б.** Менә нинди матур кояш булды. Ул безгэ елмаеп карап торсын, ә без аңа биип курсәтик.

**“ Әнисә” көенэ бию**. (татар халык көе)

**А. Б.** Чебиләрем-нәниләрем, узебезнең төркемебезгә кайтырга вакыт.

**Балалар залдан чыгалар.**